Κοινή θέση (ΕΚ) αριθ. 4/2004

που καθορίσθηκε από το Συμβούλιο στις 27 Οκτωβρίου 2003

για την έκδοση της οδηγίας 2004/.../ΕΚ του Ευρωπαϊκού Κοινοβουλίου και του Συμβουλίου, της ..., για την κατάργηση ορισμένων οδηγιών σχετικών με την υγιεινή των τροφίμων και τους υγειονομικούς όρους για την παραγωγή και διάθεση στην αγορά ορισμένων προϊόντων ζωικής προέλευσης που προορίζονται για ανθρώπινη κατανάλωση και για την τροποποίηση των οδηγιών 89/662/ΕΟΚ και 92/118/ΕΟΚ του Συμβουλίου και της απόφασης 95/408/ΕΚ του Συμβουλίου

(2004/C 48 E/04)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως τα άρθρα 37, 95 και 152 παράγραφος 4 σημείο β),

την πρόταση της Επιτροπής(1),

τη γνώμη της Ευρωπαϊκής Οικονομικής και Κοινωνικής Επιτροπής(2),

Μετά από διαβούλευση της Επιτροπής των Περιφερειών,

Αποφασίζοντας σύμφωνα με τη διαδικασία του άρθρου 251 της συνθήκης(3),

Εκτιμώντας τα εξής:

(1) Διάφορες οδηγίες καθορίζουν κανόνες για τη δημόσια υγεία και την υγεία των ζώων και για την παραγωγή και τη διάθεση στην αγορά των προϊόντων ζωικής προέλευσης.

(2) Οι ακόλουθες πράξεις περιέχουν νέους κανόνες που αναδιατυπώνουν και επικαιροποιούν τους κανόνες των οδηγιών αυτών:

- Κανονισμός (ΕΚ) .../2004 του Ευρωπαϊκού Κοινοβουλίου και του Συμβουλίου, της ..., για την υγιεινή των τροφίμων(4).

- Κανονισμός (ΕΚ) .../2004 του Ευρωπαϊκού Κοινοβουλίου και του Συμβουλίου της ..., για τον καθορισμό ειδικών κανόνων υγιεινής για τα τρόφιμα ζωικής προέλευσης(5).

- Κανονισμός (ΕΚ) .../2004 του Ευρωπαϊκού Κοινοβουλίου και του Συμβουλίου, της ..., για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωϊκής προέλευσης που προορίζονται για κατανάλωση από τον άνθρωπο(6).

- Οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωϊκής προέλευσης που προορίζονται για ανθρώπινη κατανάλωση(7).

(3) Είναι επομένως σκόπιμο να καταργηθούν οι προηγούμενες οδηγίες. Δεδομένου ότι ο κανονισμός (ΕΚ) .../2004(8) προβλέπει την κατάργηση της οδηγίας 93/43/ΕΟΚ του Συμβουλίου της 14ης Ιουνίου 1993 για την υγιεινή των τροφίμων(9), η παρούσα οδηγία καταργεί μόνο τις οδηγίες σχετικά με τα προϊόντα ζωικής προέλευσης.

(4) Οι απαιτήσεις της οδηγίας 72/462/ΕΟΚ του Συμβουλίου(10) θα πρέπει να συνεχίζουν εφαρμοζόμενες μόνον επί των εισαγωγών ζώντων ζώων επειδή οι νέοι κανόνες υγιεινής και η οδηγία 2002/99/ΕΚ θα την αντικαταστήσουν όσον αφορά το νωπό κρέας και τα προϊόντα αυτού.

(5) Είναι, εντούτοις, απαραίτητο να προβλεφθεί να παραμείνουν σε ισχύ ορισμένοι εκτελεστικοί κανόνες εν αναμονή της λήψης των απαραίτητων μέτρων στο νέο νομικό πλαίσιο.

(6) Τροποποιήσεις στην οδηγία 89/662/ΕΟΚ του Συμβουλίου(11), στην οδηγία 92/118/ΕΟΚ του Συμβουλίου(12) και στην απόφαση 95/408/ΕΚ του Συμβουλίου(13) είναι επίσης απαραίτητες για να ληφθεί υπόψη η αναδιατύπωση,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Για τους σκοπούς της παρούσας οδηγίας, ως "σχετική ημερομηνία" νοείται η ημερομηνία εφαρμογής των κατωτέρω: Κανονισμός (ΕΚ) αριθ. .../2004(14), Κανονισμός (ΕΚ) αριθ. .../2004(15) και Κανονισμός (ΕΚ) αριθ. .../2004(16).

Άρθρο 2

Οι ακόλουθες οδηγίες καταργούνται από τη σχετική ημερομηνία:

1) Οδηγία 64/433/ΕΟΚ του Συμβουλίου, της 26ης Ιουνίου 1964, περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων(17).

2) Οδηγία 71/118/ΕΟΚ του Συμβουλίου, της 15ης Φεβρουαρίου 1971, περί υγειονομικών προβλημάτων στον τομέα των συναλλαγών νωπών κρεάτων πουλερικών(18).

3) Οδηγία 72/461/ΕΟΚ του Συμβουλίου, της 12ης Δεκεμβρίου 1972, περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων(19).

4) Οδηγία 77/96/ΕΟΚ του Συμβουλίου, της 21ης Δεκεμβρίου 1976, περί αναζητήσεως τριχινών κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια(20).

5) Οδηγία 77/99/ΕΟΚ του Συμβουλίου, της 21ης Δεκεμβρίου 1976, περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας(21).

6) Οδηγία 80/215/ΕΟΚ του Συμβουλίου, της 22ας Ιανουαρίου 1980, περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας(22).

7) Οδηγία 89/362/ΕΟΚ της Επιτροπής, της 26ης Μαΐου 1989, για τις γενικές συνθήκες υγιεινής στις γεωργικές εκμεταλλεύσεις παραγωγής γάλακτος(23).

8) Οδηγία 89/437/ΕΟΚ του Συμβουλίου, της 20ής Ιουνίου 1989, σχετικά με τα προβλήματα υγείας και υγιεινής όσον αφορά την παραγωγή και τη διάθεση στην αγορά των προϊόντων αυγών(24).

9) Οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων διθύρων μαλακίων(25).

10) Οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων(26).

11) Οδηγία 91/494/ΕΟΚ του Συμβουλίου, της 26ης Ιουνίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών από τρίτες χώρες(27).

12) Οδηγία 91/495/ΕΟΚ του Συμβουλίου, της 27ης Νοεμβρίου 1990, για τα υγειονομικά προβλήματα και τα προβλήματα υγειονομικού ελέγχου σχετικά με την παραγωγή και τη διάθεση στην αγορά του κρέατος κουνελιών και του κρέατος εκτρεφόμενων θηραμάτων(28).

13) Οδηγία 92/45/ΕΟΚ του Συμβουλίου, της 16ης Ιουνίου 1992, για τα υγειονομικά προβλήματα και τα προβλήματα υγειονομικού ελέγχου σχετικά με τη θανάτωση άγριων θηραμάτων και την εμπορία κρέατός των(29).

14) Οδηγία 92/46/ΕΟΚ του Συμβουλίου, της 16ης Ιουνίου 1992, για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα(30).

15) Οδηγία 92/48/ΕΟΚ του Συμβουλίου, της 16ης Ιουνίου 1992, για τον καθορισμό των ελάχιστων κανόνων υγιεινής που εφαρμόζονται σε ορισμένα αλιευτικά προϊόντα που λαμβάνονται σε αλιευτικά σκάφη σύμφωνα με το άρθρο 3 παράγραφος 1 στοιχείο α) σημείο i) της οδηγίας 91/493/ΕΟΚ(31).

16) Οδηγία 94/65/ΕΚ του Συμβουλίου, της 14ης Δεκεμβρίου 1994, περί καθορισμού των υγειονομικών κανόνων για την παραγωγή και τη θέση στην αγορά κιμάδων και παρασκευασμάτων κρέατος(32).

Άρθρο 3

Η οδηγία 92/118/ΕΟΚ τροποποιείται ως εξής από τη σχετική ημερομηνία:

1) όλες οι αναφορές στα "παραρτήματα Ι και ΙΙ" αντικαθίστανται από αναφορές στο "παράρτημα Ι",

2) στο άρθρο 4 παράγραφος 1, οι λέξεις "και του παραρτήματος ΙΙ όσον αφορά τα θέματα δημόσιας υγείας" διαγράφονται και

3) το παράρτημα ΙΙ καταργείται.

Άρθρο 4

1. Από τη σχετική ημερομηνία, οι παραπομπές στις οδηγίες που αναφέρονται στο άρθρο 2 ή στο παράρτημα ΙΙ της οδηγίας 92/118/ΕΟΚ νοούνται, αναλόγως των συμφραζομένων, ως παραπομπές στις εξής πράξεις:

α) Κανονισμός (ΕΚ) αριθ. .../2004(33).

β) Κανονισμός (ΕΚ) αριθ. .../2004(34) ή

γ) Οδηγία 2002/99/ΕΚ.

2. Εν αναμονή της θέσπισης μικροβιολογικών κριτηρίων και απαιτήσεων ελέγχου της θερμοκρασίας σύμφωνα με το άρθρο 4 του κανονισμού (ΕΚ) αριθ. .../2004(35), όλα τα τοιαύτα κριτήρια ή απαιτήσεις που καθορίζονται στις οδηγίες οι οποίες αναφέρονται στο άρθρο 2 ή στο παράρτημα ΙΙ της οδηγίας 92/118/ΕΟΚ, ή στους κανόνες εφαρμογής τους, θα συνεχίσουν να ισχύουν.

3. Εν αναμονή της θέσπισης των αναγκαίων διατάξεων βάσει του κανονισμού (ΕΚ) αριθ. .../2004(36), του κανονισμού (ΕΚ) αριθ. .../2004(37), του κανονισμού (ΕΚ) αριθ. .../2004(38) ή της οδηγίας 2002/99/ΕΚ, οι κατωτέρω πράξεις θα συνεχίσουν να ισχύουν τηρουμένων των αναλογιών:

α) κανόνες εφαρμογής που θεσπίζονται βάσει των οδηγιών που αναφέρονται στο άρθρο 2,

β) κανόνες εφαρμογής που θεσπίζονται βάσει του παραρτήματος ΙΙ της οδηγίας 92/118/ΕΟΚ, με εξαίρεση την απόφαση 94/371/ΕΚ(39),

γ) κανόνες εφαρμογής που θεσπίζονται βάσει της οδηγίας 72/462/ΕΟΚ και

δ) προσωρινοί κατάλογοι τρίτων χωρών και εγκαταστάσεων τρίτων χωρών που καταρτίζονται σύμφωνα με την απόφαση 95/408/ΕΚ.

Άρθρο 5

1. Από 1ης Ιανουαρίου 2005, οι κανόνες υγείας των ζώων της οδηγίας 72/462/ΕΟΚ θα συνεχίζουν εφαρμοζόμενοι μόνο επί της εισαγωγής ζώντων ζώων.

2. Από την σχετική ημερομηνία, η οδηγία 72/462/ΕΟΚ θα συνεχίσει εφαρμοζόμενη μόνον επί της εισαγωγής ζώντων ζώων.

Άρθρο 6

Η οδηγία 89/662/ΕΟΚ τροποποιείται ως εξής από τη σχετική ημερομηνία.

1. Οι παραπομπές:

α) στο άρθρο 1, σε "προϊόντα ζωικής προέλευσης που καλύπτονται από τις οδηγίες που απαριθμούνται στο παράρτημα Α" και

β) στο άρθρο 4 παράγραφος 1, σε "προϊόντα, που λαμβάνονται σύμφωνα με τις οδηγίες που αναφέρονται στο παράρτημα Α",

αντικαθίστανται από τους όρους "προϊόντα ζωικής προέλευσης που καλύπτονται από τις πράξεις που αναφέρονται στο παράρτημα Α".

2. Το παράρτημα Α αντικαθίσταται από το ακόλουθο κείμενο:

"ΠΑΡΑΡΤΗΜΑ Α

ΚΕΦΑΛΑΙΟ I

Οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση(1).

Κανονισμός (ΕΚ) .../2004 του Ευρωπαϊκού Κοινοβουλίου και του Συμβουλίου, της ... για τον καθορισμό ειδικών κανόνων υγιεινής για τα τρόφιμα ζωικής προέλευσης(2).

ΚΕΦΑΛΑΙΟ II

Οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ(3).

Κανονισμός (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωϊκά υποπροϊόντα που δεν προορίζονται για κατανάλωση από τον άνθρωπο(4)

(1) ΕΕ L 18 της 23.1.2003, σ. 11.

(2) ΕΕ L ...

(3) ΕΕ L 62 της 15.3.1993, σ. 49· οδηγία όπως τροποποιήθηκε τελευταία από την απόφαση 2003/42/ΕΚ της Επιτροπής (ΕΕ L 13 της 18.1.2003, σ. 24).

(4) ΕΕ L 273 της 10.10.2002, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 808/2003 της Επιτροπής (ΕΕ L 117 της 13.5.2003, σ. 1).".

Άρθρο 7

Στην απόφαση 95/408/ΕΚ, το άρθρο 9 αντικαθίσταται από το εξής κείμενο από την ημερομηνία έναρξης ισχύος της παρούσας οδηγίας:

"Άρθρο 9

Η παρούσα απόφαση ισχύει μέχρι τη 'σχετική ημερομηνία', όπως καθορίζεται στο άρθρο 1 της οδηγίας .../2004/ΕΚ του Ευρωπαϊκού Κοινοβουλίου και του Συμβουλίου, της ..., για την κατάργηση ορισμένων οδηγιών σχετικών με την υγιεινή των τροφίμων και τους υγειονομικούς όρους για την παραγωγή και διάθεση στην αγορά ορισμένων προϊόντων ζωικής προέλευσης που προορίζονται για ανθρώπινη κατανάλωση και για την τροποποίηση των οδηγιών 89/662/ΕΟΚ και 92/118/ΕΟΚ του Συμβουλίου και της απόφασης 95/408/ΕΚ του Συμβουλίου(40)."

Άρθρο 8

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως τη σχετική ημερομηνία το αργότερο. Ενημερώνουν αμέσως την Επιτροπή σχετικά.

Όταν θεσπίζονται από τα κράτη μέλη, οι διατάξεις αυτές παραπέμπουν στην παρούσα οδηγία ή συνοδεύονται από την παραπομπή αυτή κατά την επίσημη δημοσίευσή τους. Ο ακριβής τρόπος αυτής της παραπομπής καθορίζεται από τα κράτη μέλη.

Άρθρο 9

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

Άρθρο 10

Η παρούσα οδηγία απευθύνεται στα κράτη μέλη.

Έγινε στις ...

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 365 Ε της 19.12.2000, σ. 132 και ΕΕ C ...

(2) ΕΕ C 155 της 29.5.2001, σ. 39.

(3) Γνώμη του Ευρωπαϊκού Κοινοβουλίου της 3ης Ιουνίου 2003 (ΕΕ C ...), κοινή θέση του Συμβουλίου της 27ης Οκτωβρίου 2003 και θέση του Ευρωπαϊκού Κοινοβουλίου της ... (δεν έχει ακόμη δημοσιευθεί στην Επίσημη Εφημερίδα).

(4) Βλέπε σελίδα 1 της παρούσας Επίσημης Εφημερίδας.

(5) Βλέπε σελίδα 23 της παρούσας Επίσημης Εφημερίδας.

(6) Βλέπε σελίδα 82 της παρούσας Επίσημης Εφημερίδας.

(7) ΕΕ L 18 της 23.1.2003, σ. 11.

(8) Βλέπε σελίδα 1 της παρούσας Επίσημης Εφημερίδας.

(9) ΕΕ L 175 της 19.7.1993, σ. 1.

(10) Οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (ΕΕ L 302 της 31.12.1972, σ. 28). Οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).

(11) Οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (ΕΕ L 395 της 30.12.1989, σ. 13). Οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).

(12) Οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (ΕΕ L 62 της 15.3.1993, σ. 49). Οδηγία όπως τροποποιήθηκε τελευταία από την απόφαση 2003/42/ΕΚ της Επιτροπής (ΕΕ L 13 της 18.1.2003, σ. 24).

(13) Απόφαση του Συμβουλίου 95/408/ΕΚ, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (ΕΕ L 243 της 11.10.1995, σ. 17). Απόφαση όπως τροποποιήθηκε τελευταία από τον κανονισμό 806/2003.

(14) Βλέπε σελίδα 1 της παρούσας Επίσημης Εφημερίδας.

(15) Βλέπε σελίδα 23 της παρούσας Επίσημης Εφημερίδας.

(16) Βλέπε σελίδα 82 της παρούσας Επίσημης Εφημερίδας.

(17) ΕΕ 121 της 29.7.1964, σ. 2012/64· οδηγία όπως τροποποιήθηκε τελευταία από την οδηγία 95/23/ΕΚ (ΕΕ L 243 της 11.10.1995, σ. 7).

(18) ΕΕ L 55 της 8.3.1971, σ. 23· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003.

(19) ΕΕ L 302 της 31.12.1972, σ. 24· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003.

(20) ΕΕ L 26 της 31.1.1977, σ. 67· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003.

(21) ΕΕ L 26 της 31.1.1977, σ. 85· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003.

(22) ΕΕ L 47 της 21.2.1980, σ. 4· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003.

(23) ΕΕ L 156 της 8.6.1989, σ. 30.

(24) ΕΕ L 212 της 22.7.1989, σ. 87· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003.

(25) ΕΕ L 268 της 24.9.1991, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003.

(26) ΕΕ L 268 της 24.9.1991, σ. 15· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003.

(27) ΕΕ L 268 της 24.9.1991, σ. 35· οδηγία όπως τροποποιήθηκε τελευταία από την οδηγία 1999/89/ΕΚ (ΕΕ L 300 της 23.11.1999, σ. 17).

(28) ΕΕ L 268 της 24.9.1991, σ. 41· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003.

(29) ΕΕ L 268 της 14.9.1992, σ. 35· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003.

(30) ΕΕ L 268 της 14.9.1992, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003.

(31) ΕΕ L 187 της 7.7.1992, σ. 41.

(32) ΕΕ L 368 της 31.12.1994, σ. 10· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003.

(33) Βλέπε σελίδα 1 της παρούσας Επίσημης Εφημερίδας.

(34) Βλέπε σελίδα 23 της παρούσας Επίσημης Εφημερίδας.

(35) Βλέπε σελίδα 82 της παρούσας Επίσημης Εφημερίδας.

(36) Βλέπε σελίδα 1 της παρούσας Επίσημης Εφημερίδας.

(37) Βλέπε σελίδα 23 της παρούσας Επίσημης Εφημερίδας.

(38) Βλέπε σελίδα 82 της παρούσας Επίσημης Εφημερίδας.

(39) ΕΕ L 168 της 2.7.1994, σ. 34.

(40) ΕΕ L ....

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Τον Ιούλιο του 2000, η Επιτροπή πρότεινε οδηγία για την κατάργηση ορισμένων οδηγιών σχετικών με την υγιεινή των τροφίμων και τους υγειονομικούς όρους για την παραγωγή και διάθεση στην αγορά ορισμένων προϊόντων ζωικής προέλευσης που προορίζονται για ανθρώπινη κατανάλωση και για την τροποποίηση των οδηγιών 89/662/ΕΟΚ και 91/67/ΕΟΚ.

Το Ευρωπαϊκό Κοινοβούλιο διατύπωσε τη γνώμη του για την προτεινόμενη οδηγία τον Ιούνιο του 2003.

Η Οικονομική και Κοινωνική Επιτροπή διατύπωσε τη γνώμη της το Μάρτιο του 2001(1).

Αφού εξέτασε τις γνώμες αυτές, το Συμβούλιο καθόρισε κοινή θέση στις 27 Οκτωβρίου 2003.

II. ΣΤΟΧΟΣ

Η προτεινόμενη οδηγία είναι το πέμπτο στοιχείο μιας δέσμης πέντε προτάσεων με σκοπό την ενοποίηση, ενημέρωση και απλούστευση της κοινοτικής νομοθεσίας περί υγιεινής των τροφίμων με παράλληλη εξασφάλιση υψηλού επιπέδου προστασίας της δημόσιας υγείας. Το Συμβούλιο καθόρισε ταυτόχρονα κοινές θέσεις και για τις τέσσερις προτάσεις που υπόκεινται στη διαδικασία συναπόφασης(2).

Η οδηγία προβλέπει οργανωτικά μέτρα για τη μετάβαση από τους υφιστάμενους κανόνες υγιεινής στη νέα νομοθεσία περί υγιεινής. Ειδικότερα:

- καταργεί μερικές από τις υφιστάμενες οδηγίες που θεσπίζουν κανόνες υγιεινής για διάφορα προϊόντα ζωικής προέλευσης,

- τροποποιεί ή μεταβάλλει την εφαρμογή άλλων υφιστάμενων οδηγιών και μιας απόφασης, και

- διατηρεί σε ισχύ τα υφιστάμενα εκτελεστικά μέτρα μέχρις ότου καταστεί δυνατή η θέσπιση των αναγκαίων μέτρων βάσει της νέας νομοθεσίας περί υγιεινής.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Α. Ημερομηνία εφαρμογής (άρθρο 1)

Το Συμβούλιο συμφωνεί ότι όλα τα στοιχεία της "υγειονομικής δέσμης" θα πρέπει να παράγουν αποτέλεσμα ταυτόχρονα. Ωστόσο, πιστεύει ότι μια ρητή προς το σκοπό αυτό δήλωση θα προσέδιδε μεγαλύτερη ασφάλεια δικαίου. Ως εκ τούτου, στην κοινή θέση το άρθρο 1 της οδηγίας ορίζει ως τη "σχετική ημερομηνία" την ημερομηνία εφαρμογής των τριών κανονισμών που θεσπίζουν τους νέους κανόνες υγιεινής. Τα άρθρα που ακολουθούν προβλέπουν ότι τα αναγκαία μέτρα θα ισχύσουν από την ημερομηνία αυτή.

Η κοινή θέση είναι έτσι συνεπής προς το σκοπό της μόνης τροπολογίας στη γνώμη που διατύπωσε το Ευρωπαϊκό Κοινοβούλιο σε πρώτη ανάγνωση.

Β. Κατάργηση των υφιστάμενων οδηγιών (άρθρο 2)

Στην κοινή θέση, το άρθρο 2 της οδηγίας προβλέπει την κατάργηση των υφιστάμενων οδηγιών που θεσπίζουν κανόνες για τα προϊόντα ζωικής προέλευσης. Στην κοινή θέση για τον κανονισμό περί υγιεινής των τροφίμων, το άρθρο 17 προβλέπει την κατάργηση της οδηγίας 93/43/ΕΟΚ, η οποία θεσπίζει κανόνες υγιεινής για όλα τα είδη τροφίμων.

Γ. Οδηγία 92/118/ΕΟΚ (άρθρο 3)

Πέραν του ότι προβλέπει την κατάργηση του παραρτήματος II της οδηγίας 92/118/ΕΟΚ, η κοινή θέση προβλέπει ανάλογες τροποποιήσεις σε άλλες διατάξεις της οδηγίας αυτής.

Δ. Ερμηνευτικές ρήτρες και ρήτρες επιφύλαξης (άρθρο 4)

Το άρθρο 4 παράγραφος 1 προβλέπει ότι οι παραπομπές στις προς κατάργηση διατάξεις σύμφωνα με τα άρθρα 2 και 3 ερμηνεύονται ως παραπομπές στους νέους υγειονομικούς κανόνες.

Το άρθρο 4 παράγραφος 3 προβλέπει την προσωρινή ισχύ ορισμένων υφιστάμενων κανόνων εφαρμογής. Σε σύγκριση με την αρχική πρόταση της Επιτροπής:

- διευκρινίζει ότι θα ήταν δυνατή η κατάργηση των κανόνων αυτών χωρίς να αντικατασταθούν αν δεν είναι πλέον απαραίτητοι,

- καλύπτει προσωρινούς καταλόγους τρίτων χωρών και εγκαταστάσεων τρίτων χωρών που καταρτίζονται σύμφωνα με την απόφαση 95/408/ΕΚ,

- καλύπτει κανόνες εφαρμογής που έχουν θεσπιστεί βάσει της οδηγίας 76/462/ΕΟΚ, και

- δεν καλύπτει την απόφαση 94/371/ΕΚ αφού οι κανόνες της δεν προσθέτουν τίποτε στους κανόνες των νέων κανονισμών.

Η διάταξη για τα σήματα καταλληλότητας στο άρθρο 3 παρ. 3 της αρχικής πρότασης της Επιτροπής δεν είναι πλέον απαραίτητη, αφού οι νέοι κανονισμοί για την υγιεινή περιέχουν σχετικές διατάξεις.

Ε. Προσαρμογή της υφιστάμενης νομοθεσίας (άρθρα 5, 6 και 7)

Η κοινή θέση ενσωματώνει τις ανάλογες αλλαγές στις τροποποιήσεις της οδηγίας 89/662/ΕΟΚ.

Δεν προβλέπει τροποποιήσεις στην οδηγία 91/67/ΕΟΚ, αφού αυτές κατέστησαν περιττές μετά την έκδοση της οδηγίας 2002/99/ΕΚ.

Προβλέπει τροποποίηση της απόφασης 95/408/ΕΚ ώστε να επεκταθεί η εφαρμογή της μέχρις ότου τεθεί σε ισχύ η νέα υγειονομική νομοθεσία. Αυτό είναι αναγκαίο αφού η εν λόγω απόφαση πρόκειται επί του παρόντος να λήξει στις 31 Δεκεμβρίου 2003, ενώ η νέα νομική βάση για την κατάρτιση και ενημέρωση καταλόγων τρίτων χωρών και εγκαταστάσεων τρίτων χωρών πρόκειται να είναι διαθέσιμη μόνο μετά την έκδοση της δέσμης των υγειονομικών ρυθμίσεων.

Η κοινή θέση περιέχει επίσης διάταξη για την προσαρμογή του πεδίου εφαρμογής της οδηγίας 76/462/ΕΟΚ. Εφόσον οι νέοι υγειονομικοί κανόνες θα αντικαταστήσουν τους κανόνες της σχετικά με το νωπό κρέας, και τα προϊόντα με βάση το κρέας προβλέπει ότι οι απαιτήσεις της οδηγίας αυτής θα ισχύσουν μόνον ως προς την εισαγωγή ζώντων ζώων.

IV. ΣΥΜΠΕΡΑΣΜΑ

Το Συμβούλιο σημειώνει με ικανοποίηση ότι η Επιτροπή δέχεται την κοινή του θέση και ότι το σχέδιο κανονισμού είναι συνεπές προς τον στόχο της τροπολογίας που ενέκρινε το Ευρωπαϊκό Κοινοβούλιο σε πρώτη ανάγνωση. Ευελπιστεί δε ότι έτσι θα καταστεί δυνατή η σύντομη έκδοση της οδηγίας και της υπόλοιπης δέσμης των υγειονομικών ρυθμίσεων.

(1) Η Επιτροπή των Περιφερειών αποφάσισε να μη γνωμοδοτήσει.

(2) Το Δεκέμβριο του 2002, το Συμβούλιο εξέδωσε την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση, με βάση την τέταρτη πρόταση της Επιτροπής.